sagorsarker/bangla-wikipedia huggingface dataset:
তেজপুর চিকিৎসা মহাবিদ্যালয়

তেজপুর চিকিৎসা মহাবিদ্যালয় হচ্ছে আসামের ষষ্ঠ চিকিৎসা মহাবিদ্যালয় । আসামের মাননীয় মুখ্যমন্ত্রী তরুণ গগৈয়ে ২০১৩ সালে এই মহাবিদ্যালয়টি উদ্বোধন করেন । ভারতীয় চিকিৎসা পরিষদ দ্বারা পরিদর্শনের পর ২০১৪-১৫ শিক্ষাবর্ষ থেকে ১০০ জনকে চিকিৎসা বিজ্ঞানে স্নাতক পাঠ্যক্রমে ভর্তির অনুমতি দেয়া হয় ।
তেজপুর চিকিৎসা মহাবিদ্যালয় আসামের শোণিতপুর জেলা সদর থেকে তেজপুর এর প্রায় ১৫ কি.মি. দূরে বিহাগুরীতে অবস্থিত।
তেজপুর চিকিৎসা মহাবিদ্যালয়ে মোট ২২ টি বিভাগ রয়েছে:
অন্তৰ্ভুক্ত বিশ্ববিদ্যালয় :
হাসনাহেনা (ফুল)

হাসনাহেনা বা হাসনুহানা (বৈজ্ঞানিক নাম- "Cestrum nocturnum") "Solanaceae" পরিবারভুক্ত একটি ফুল। ইংরেজিতে অনেকগুলি নাম। নামগুলি হল lady of the night, night-blooming jessamine, night-scented jessamine, night-scented cestrum অথবা poisonberry। এই ফুলটি ওয়েষ্ট ইন্ডিজের স্থানীয়, তবে দক্ষিণ এশিয়ার প্রাকৃতিক পরিবেশে এটি বেশ মানিয়ে নিয়েছে।
হাসনাহেনা সাদামাটা ফুল, তবু কিছুতেই এড়ানো যাবে না এমনই গন্ধের জোয়ার। যেখানেই ফুটুক, জানান সে দেবেই। ওয়েস্ট ইন্ডিজের প্রজাতি। লতানো ধরনের ঝোপাল গাছ। ডালের গায়ে অজস্র সাদা সাদা তিল থাকে, এদের নাম ল্যান্টিসেল। পাতা লম্বাটে, ১৪.৪ থেকে ৩-৪ সেমি, মসৃণ। বছরে কয়েকবার ফুল ফোটে। তবে গ্রীষ্ম ও বর্ষায় বেশি ফোটে। পাতার গোড়া বা ডালের ও আগায় ফুলের ছোট ছোট থোকা, সন্ধ্যায় ফোটে ও সুগন্ধ ছড়ায়। সাদাটে ফুল নলাকার, ২ সেমি লম্বা, ৫ পাপড়ি। ফল গোল, সাদা। কলমে চাষ। "Cestrum diurnum" বুনো প্রজাতি, ভারতে এবং বাংলাদেশেও জন্মায়। গাছ খাড়া, তেমন ঝোপাল বা লতান নয়। ফুলের গন্ধও কম, দিনের বেলা ফোটে।
মাধবদেব বিশ্ববিদ্যালয়

মাধবদেব বিশ্ববিদ্যালয় (সাবেক মাধবদেব মহাবিদ্যালয়) লখিমপুর জেলার নারায়ণপুরের একটি অগ্রণী উচ্চ শিক্ষাপ্রতিষ্ঠান। শ্রী শ্রী মাধবদেব এর নামে এই বিশ্ববিদ্যালয়টির নামকরণ করা হয়। ১৯৬৪ সালে নারায়নপুর কলেজ নামে প্রতিষ্ঠিত এই প্রতিষ্ঠানটিকে পরে মাধবদেব মহাবিদ্যালয় নামে নামকরণ করা হয় ও পরে মহাবিদ্যালয়কে বিশ্ববিদ্যালয়ে উন্নীত করা হয়। ২০১৭ সালের ৭ সেপ্টেম্বর পাস হওয়া মাধবদেব বিশ্ববিদ্যালয় বিল, ২০১৭ অনুসারে আসাম সরকার এটি বিশ্ববিদ্যালয় হিসেবে প্রতিষ্ঠা করে। 
১৭ জুন ২০১৯ সালে মাধবদেব বিশ্ববিদ্যালয়ের প্রথম উপাচার্য হিসেবে দায়িত্ব গ্রহণ করেন অধ্যাপক ডঃ দিবাকর চন্দ্র ডেকা।
১৯৬৩ সালের ২৪ নভেম্বর মাধবপুর উচ্চ বুনিয়াদী বিদ্যালয় এ এই মহাবিদ্যালয় প্ৰতিষ্ঠার জন্যে প্রথম সভা অনুষ্ঠিত হয় এবং ১৯৬৪ সালের নারায়ণপুর কলেজ নামে এই মহাবিদ্যালয়টির প্ৰতিষ্ঠা হয়। প্রথম অধ্যক্ষ ছিলেন কমল গগৈ। সেই বছরের পহেলা জুলাইয়ে মহাবিদ্যালয়টির প্রথম তদন্ত পরিচালনা সমিতি গঠন করা হয়। প্রথম বছরে ইংরেজি, অসমীয়া, রাষ্ট্রবিজ্ঞান, ইতিহাস এবং অর্থনীতি বিভাগসহ ৭৫ জন ছাত্র-ছাত্রী এবং ৫ জন শিক্ষক নিয়ে মহাবিদ্যালয়টি যাত্রা করে। ১৯৬৬ সালের ২ আগস্ট তারিখে এই মহাবিদ্যালয়কে মাধবদেব মহাবিদ্যালয় নামে নামকরণ করা হয়।
১৯৬৪ সালে গুয়াহাটি বিশ্ববিদ্যালয়ে এবং ১৯৬৫ সালে ডিব্রুগড় বিশ্ববিদ্যালয়ে প্রাক বিশ্ববিদ্যালয় শ্রেণীর স্বীকৃতি প্রদান করে। মহাবিদ্যালয়টি ১৯৬৭ সালে ডিব্রুগড় বিশ্ববিদ্যালয় থেকে স্নাতক শ্রেণীর স্বীকৃতি লাভ করে। বিজ্ঞান শাখা আরম্ভ হয় ১৯৭৮ সালে ।
মাধবদেব মহাবিদ্যালয়ে নিম্নোক্ত পাঠ্যক্রমসমূহে শিক্ষা প্রদান করা হয়। মহাবিদ্যালয়টির স্নাতক শাখা এবং উচ্চ মাধ্যমিক শাখা ডিব্রুগড় বিশ্ববিদ্যালয় এবং অসম উচ্চতর মাধ্যমিক শিক্ষা সংসদ এর অধীনস্থ।
কলা:
বিজ্ঞান:
ডালিয়া

ডালিয়া ( or ) এক ধরনের গুল্মজাতীয়, কন্দযুক্ত, সপুষ্পক ভেষজ বহুবর্ষজীবী উদ্ভিদ যা মেক্সিকো এবং মধ্য আমেরিকায় জন্মায়। ডিকোটাইলেডোনাস (dicotyledonous) উদ্ভিদের অস্টেরেসি (Asteraceae) (পূর্বে কম্পোজিটি (Compositae)) পরিবারের সদস্য হিসাবে বাগানে সূর্যমুখী, ডেইজি, চন্দ্রমল্লিকা এবং জিনিয়া ফুলের পাশাপাশি ডালিয়ার চাষ করা হয়। শীতকালীন মৌসুমী ফুলের মধ্যে ডালিয়াই সর্ববৃহৎ আকার ও আকর্ষণীয় রঙের ফুল। ডালিয়ার ৪২টি প্রজাতি রয়েছে, সাধারণত সংকর প্রজাতিগুলি বাগানের গাছ হিসাবে দেখা যায়। ডালিয়া ফুলের গঠন পরিবর্তনশীল, যেখানে প্রতি ডাঁটায় একটি করে মাথা থাকে, এগুলি ব্যাসের মতো বা ("ডিনার প্লেট") পর্যন্ত হতে পারে।
১৯৬৩ সালে ডালিয়া মেক্সিকোর জাতীয় ফুল হিসাবে ঘোষণা করা হয়েছিল। ডালিয়া ফুলের কন্দগুলি আজটেকদের খাদ্য শস্য হিসাবে জন্মেছিল, তবে স্প্যানিশ বিজয়ের পরে এই প্রচলন বেশিরভাগ ক্ষেত্রে কমে গিয়েছিল। ইউরোপে খাদ্য শস্য হিসাবে ডালিয়ার কন্দগুলি প্রবর্তনের প্রচেষ্টা ব্যর্থ হয়েছিল।
এ ফুলের আদি বাসস্থান মেক্সিকোর গুয়াতেমালায়। বাংলাদেশের খুবই জনপ্রিয় ফুল।
রয়েল হর্টিকালচারাল সোসাইটির ( RHS) সরকারি হিসাব অনুসারে ডালিয়ার চৌদ্দটি শ্রেণীর তালিকাবদ্ধ করা হয়েছে। সেই সঙ্গে এই সোসাইটির দ্বারা ডালিয়াগুলির বিবরণের সংক্ষিপ্তসারও দেওয়া হয়েছে। এই শ্রেণীগুলির আওতায় প্রচুর জাত রয়েছে। ডালিয়ার উন্নত জাতের মধ্যে রয়েছে সিঙ্গল আমাদের দেশে শীতে অনেক বাগানে দেখা যায়। এছাড়াও আছে স্টার, অ্যানেমিন ফাওয়ার্ড, কলারেট, পিওনি ফাওয়ার্ড, ফরমাল ডেকোরেটিভ ইত্যাদি।
ফুল সজোর, পাপড়িগুলো চ্যাপ্টা হয়, মাঝখানের চাকতিটি প্রায় দেখাই যায় না। এদের বড় জাতের ফুল ২০ সেমির বেশি চওড়া, মাঝারিগুলি ১৫-২০ সেমি চওড়া, ছোটগুলি ১৫-১০ সেমি।
ফুল সজোর, মাঝখানের চাকতিটি ঢাকা থাকে প্রান্ত- পুষ্পিকাগুলি সোজা, বিকীর্ণ, কিছুটা মোরানো বা তারার মত। বড় জাতের ফুল ২০ সেমি চওড়া, মাঝারিগুলি ১৫-২০ সেমি চওড়া, ছোটগুলি ১০-১৫ সেমি।
২০১৫ সালের হিসাবে, ১২৪টি ডালিয়া আবাদকারী রয়াল হর্টিকালচারাল সোসাইটির গার্ডেন মেরিট পুরস্কার পেয়েছে:-
অযুগ্ম ক্ষুরযুক্ত চতুষ্পদ

পেরিসোডাক্টাইলা বর্গের সদস্যগণ বা অযুগ্ম-খুর-যুক্ত চতুষ্পদরা হচ্ছে স্তন্যপায়ী প্রাণী যাদের বৈশিষ্ট তাদের খুরের অযুগ্ম (বিজোড়) সংখ্যক পদাঙ্গুলি এবং কিছুটা সহজ পাকস্থলীর দ্বারা পশ্চাৎপাকণালীতে গাঁজন প্রক্রিয়া (hind-gut fermentation)। যুগ্ম-খুর-যুক্ত চতুষ্পদ থেকে ভিন্ন, এরা নিজেদের পাকস্থলীর এক বা একাধিক প্রকোষ্ঠের পরিবর্তে অন্ত্রসমূহে উদ্ভিদ হজম করে। এই বর্গের অন্তর্ভুক্ত আছে তিনটি পরিবার: ইকুইডি, রাইনোসেরোটিডি এবং টাপিরিডি।
মোট ১৭টি প্রজাতি আছে। এদের অন্তর্ভুক্ত:
যুগ্ম-খুর-যুক্ত চতুষ্পদ
বরুণ ভাটি

বরুণ সিং ভাটি (জন্ম: ১৩ ফেব্রুয়ারি ১৯৯৫) হলেন একজন ভারতীয় প্যারালিম্পিক হাই জাম্প ক্রীড়াবিদ। পোলিও রোগে আক্রান্ত হয়ে তার একটি পা অকেজো হয়ে যায়। তিনি সাধারণত দৌড়বাজী ক্রীড়ার হাইজাম্প বিভাগে প্রতিদ্বন্দ্বিতা করে থাকেন। বরুণ ব্যাঙ্গালুরুর ভারতীয় স্পোর্টস অথরিটিতে গো স্পোর্টস ফাউন্ডেশনের আর্থিক সহায়তায় প্রশিক্ষণ গ্রহণ করেন।
বরুণ ভাটি ১৯৯৫ সালের ১৩ ফেব্রুয়ারি ভারতের উত্তরপ্রদেশ রাজ্যের বৃহত্তর নোয়ডায় জন্মগ্রহণ করেন। তার পিতা হেম সিং ভাটি এবং মাতা। তিনি নোয়ডার সেন্ট জোসেফ স্কুল থেকে প্রাথমিক শিক্ষা সমাপ্ত করেন। বর্তমানে তিনি গণিতে বিএসসি অনার্সে অধ্যায়নরত। বরুণ যুবক বয়সে পোলিও রোগে আক্রান্ত হন। যার ফলে তার একটি পা বিকল হয়ে যায়।
বরুণ সিং ভাটি কোরিয়ার ইনছনে অনুষ্ঠিত ২০১৪ এশিয়ান প্যারাগেমসে অংশগ্রহণ করেন এবং ৫ম স্থানে খেলা সমাপ্ত করেন। একই বছর সে ২০১৪ চায়না অপেন অ্যাথলেটিকস চ্যাম্পিয়নশিপে স্বর্ণ পদক জিতেন। যা ছিল তার প্রথম আন্তর্জাতিক কোন প্রতিযোগিতায় প্রথম সাফল্য। ২০১৫ সালে কাতারের দোহায় অনুষ্ঠিত এশিয়ান প্যারা চ্যাম্পিয়নশিপে এইচএন গিরিশ ও শরদ কুমারের মত ভারতীয় দলের হয়ে অংশগ্রহণ করেন, যাতে তিনি ৫ম স্থান অর্জন করেছিলেন। বরুণ ১.৮২ মিটার জাম্পিং করার নতুন রেকর্ড নিয়ে ভারতের প্যারা হাইজাম্পার হিসাবে ২০১৬ আইপিসি এশিয়া ওশেনিয়া অ্যাথলেটিকস চ্যাম্পিয়নশিপে স্বর্ণ পদক জিতেন। তিনি ২০১৬ রিও প্যারালিম্পিক গেমসে ভারতীয় দলের হয়ে অংশগ্রহণ করেন এবং দৌড়বাজীর হাইজাম্প বিভাগে ব্রোঞ্জ পদক জিতেছেন।
টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। সেপ্টেম্বর, ২০২০ সাল পর্যন্ত টেস্ট ক্রিকেট অভিষেকে বিশ্বের ১৫৬জন ক্রিকেটার পাঁচ-উইকেট অর্জন করতে পেরেছেন। তন্মধ্যে নয়জন ক্রিকেটার টেস্ট ক্রিকেট অভিষেকে দুইবার ৫ উইকেট লাভ করেছেন। ইংল্যান্ডের চারজন, অস্ট্রেলিয়া ও ভারতের দুইজন এবং ওয়েস্ট ইন্ডিজের একজন এ সম্মাননার অধিকারী।
ইংল্যান্ডের বামহাতি মিডিয়াম পেস বোলার ফ্রেডরিক মার্টিন প্রথম ব্যক্তি হিসেবে তার অভিষেক টেস্টে দুইবার পাঁচ-উইকেট লাভের বিরল কীর্তিগাথা রচনা করেন। ১৮৯০ সালের অ্যাশেজ সিরিজে সফরকারী অস্ট্রেলিয়ার বিপক্ষে ওভালে অনুষ্ঠিত দ্বিতীয় টেস্টে ৬/৫০ ও ৬/৫২ পান। মার্টিনের এ অর্জনের তিন বছর পর একই দলের বিপক্ষে অভিষেক দুইবার পাঁচ-উইকেট তুলে নেন টম রিচার্ডসন। ১৮৯৩ সালের অ্যাশেজ সিরিজের তৃতীয় টেস্টে তিনি ৫/৪৯ ও ৫/১০৭ লাভ করেন।
প্রথম অস্ট্রেলীয় হিসেবে ক্ল্যারি গ্রিমেট তার অভিষেক টেস্টে ইংল্যান্ডের বিপক্ষে দুইবার পাঁচ-উইকেট পান। ১৯২৪-২৫ মৌসুমে সফরকারী ইংল্যান্ডের বিপক্ষে সিডনি ক্রিকেট গ্রাউন্ডে অনুষ্ঠিত পঞ্চম টেস্টে তিনি ৫/৪৫ ও ৬/৩৭ পান। তৃতীয় ইংরেজ খেলোয়াড় হিসেবে চার্লস ম্যারিয়ট অভিষেক টেস্টে জোড়া ফিফার লাভ করেন। ১৯৩৩ সালে সফরকারী ওয়েস্ট ইন্ডিজের বিপক্ষে ১১/৯৬ (৫/৩৭ ও ৬/৫৯) পেয়েছিলেন তিনি। তার এ অবিস্মরণীয় সাফল্য স্বত্ত্বেও আর কখনো টেস্ট ক্রিকেটে তাকে দেখা যায়নি।
১৯৩৪ সালের অ্যাশেজ সিরিজে সফরকারী অস্ট্রেলিয়ার বিপক্ষে কেন ফার্নেস দুইবার পাঁচ-উইকেট পেয়েছেন। তাস্বত্ত্বেও ইংল্যান্ড দল পরাজিত হয়েছিল। ১৯৪৮ সালে অ্যাশেজ প্রতিযোগিতার বাইরে প্রথম ক্রিকেটার হিসেবে ওয়েস্ট ইন্ডিজের ডানহাতি ফাস্ট বোলার হাইঞ্জ জনসন এ কৃতিত্বের অধিকারী। ১৯৪৭-৪৮ মৌসুমে সফরকারী ইংল্যান্ডের বিপক্ষে সাবিনা পার্কে ৫/৪১ ও ৫/৫৫ পেয়েছিলেন তিনি। দক্ষিণ আফ্রিকান মিডিয়াম-ফাস্ট বোলার সিডনি বার্ক সপ্তম খেলোয়াড় হিসেবে জোড়া পাঁচ-উইকেট তুলেন নেন। ১৯৬১-৬২ মৌসুমে সফরকারী নিউজিল্যান্ডের বিপক্ষে অভিষেক টেস্টে তিনি এ সফলতা পান।
সেপ্টেম্বর, ২০১৬ সাল পর্যন্ত ভারতের স্পিন বোলার নরেন্দ্র হিরওয়ানি সর্বশেষ ব্যক্তি হিসেবে অভিষেকে দুইবার পাঁচ-উইকেট লাভের কীর্তিগাথা রচনা করেন। ১৯৮৭-৮৮ মৌসুমে সফরকারী ওয়েস্ট ইন্ডিজের বিপক্ষে অনুষ্ঠিত চতুর্থ টেস্টে ৮/৬১ ও ৮/৭৫ বোলিং পরিসংখ্যান করেন। এছাড়াও তার এ বোলিং পরিসংখ্যান অদ্যাবধি টেস্টে অভিষেকে সেরা বোলিং পরিসংখ্যানরূপে বিবেচিত হয়ে আসছে।
টীকা: নিচের পরিসংখ্যানে শীর্ষে প্রথম ও নিচে দ্বিতীয় ইনিংসের বোলিং পরিসংখ্যান দেখানো হয়েছে।
পশ্চিমবঙ্গের শিল্পতালুকের তালিকা

পশ্চিমবঙ্গের শিল্প ক্ষেত্রে উন্নয়ন ও দ্রুত অগ্রগতির জন্য পশ্চিমবঙ্গ সরকার পশ্চিমবঙ্গে একাধিক শিল্পতালুক বা ইন্ডাস্ট্রিয়াল পার্ক গড়ে তুলেছে। এই শিল্পতালুক নির্মাণ শুরু হয় বাম আমলে এবং বর্তমান সরকার এই কাজে গতি এনেছে।
ফখরুদ্দিন আলী আহমেদ চিকিৎসা মহাবিদ্যালয়

ফখরুদ্দিন আলি আহমেদ চিকিৎসা মহাবিদ্যালয় আসামের পঞ্চম চিকিৎসা মহাবিদ্যালয় । এই মহাবিদ্যালয় সংলগ্ন চিকিৎসালয়টি ২০১১ সালের ১১ ফেব্রুয়ারি তারিখে আনুষ্ঠানিক ভাবে উদ্বোধন করা হয়। ফখরুদ্দিন আলি আহমেদ চিকিৎসা মহাবিদ্যালয়টি শ্রীমন্ত শঙ্করদের স্বাস্থ্য বিজ্ঞান বিশ্ববিদ্যালয় এর অধীনে পরিচালিত হয়।
আসামের মুখ্যমন্ত্রী মাননীয় শ্রীযুত তরুণ গগৈদেব ২০১১ সালের ১১ ফেব্রুয়ারি তারিখে ফখরুদ্দিন আলি আহমেদ চিকিৎসা মহাবিদ্যালয় সংলগ্ন চিকিৎসালয়টি রাজ্যের জন্যে উন্মুক্ত করে দেন। এই শিক্ষানুষ্ঠানে এম.বি.বিএস. পড়ার ব্যবস্থা রয়েছে, পাশাপাশি পেরামেডিকেল বিভাগ ল্যাবরেটরি টেকনিশিয়ান, ফিজিওথেরাপি ইত্যাদি ডিপ্লোমা পাঠ্যক্রমের ব্যবস্থা রয়েছে। এম.বি.বি.এস. পাঠ্যক্রমে আসনের সংখ্যা ১০০।
বর্তমানে নিম্নোক্ত বিভাগসমূহে বহিঃ সেবা প্রদান করে থাকে:
দন্তরোগ বিভাগের বাহিরে প্ন্য কয়েকটা বিভাগে অন্ত: চিকিৎসা প্রদান করা হয়।
অন্তর্ভুক্ত বিশ্ববিদ্যালয় :
বিদ্যাসাগর শিল্পতালুক

বিদ্যাসাগর শিল্পতালুক বা বিদ্যাসাগর ইন্ডস্ট্রিয়াল পার্ক হল পশ্চিমবঙ্গের পশ্চিম মেদিনীপুর জেলার খড়গপুর এর কাছে নারায়ণপুরে অবস্থিত একটি শিল্পতালুক। এই শিল্পতালুকটি মোট ১১৬৬.৬৪ একর জমি (৪.৭১ বর্গ কিলোমিটার) নিয়ে গড়ে উঠেছে। এটি পশ্চিমবঙ্গের একটি প্রধান শিল্পতালুক।
টাটা-হিতাচি গোষ্ঠী প্রথম পর্যায়ে ₹৫৫০ কোটি টাকা বিনিয়োগ করেছে। পরবর্তী পর্যায়ে আরও ২০০ কোটি টাকা বিনিয়োগের কথা রয়েছে।
শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয়

শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয় গুয়াহাটি, আসামে অবস্থিত একমাত্র স্বাস্থ্য বিজ্ঞানের বিশ্ববিদ্যালয় তথা উত্তর-পূর্ব ভারতের প্রথম স্বাস্থ্য বিজ্ঞানের বিশ্ববিদ্যালয়।‌ এই বিশ্ববিদ্যালয়টি আসাম সরকার ২০০৯ সালে সমগ্র আসাম রাজ্যের চিকিৎসা বিজ্ঞান শিক্ষা এবং এর মানদণ্ডের উন্নতির জন্যে "শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয় আইন ২০০৭" দ্বারা স্থাপন করে।‌
বিশ্ববিদ্যালয়টি অস্থায়ীভাবে গুয়াহাটি চিকিৎসা মহাবিদ্যালয় থেকে সঞ্চালন করা হত। ‌
এটি একটি অন্তর্ভুক্ত বিশ্ববিদ্যালয়। একই সাথে বিশ্ববিদ্যালয়টি গবেষণা কাজ ও চালিয়ে যাচ্ছে।
অণ্ডাল বিমাননগরী

অন্ডাল বিমাননগরী বা অন্ডাল এযরোট্রপলিস হল ভারত এর পশ্চিম বর্ধমান জেলার দুর্গাপুর মহকুমায় গড়ে ওঠা একটি বিমাননগরী। এটি নির্মাণ করেছে সিঙ্গাপুর এর চাঙ্গি এয়ারপোর্ট ইন্টারনেশনাল ও পশ্চিমবঙ্গএর বেঙ্গল এয়াট্রোপোলিস প্রোজেক্ট লিমিটেড বা বিএপিএল। বিমাননগরীটি মোট ২১৮৪ একর জমি নিয়ে গড়ে উঠেছে। এই বিমাননগরীর আসল নাম "সুজলম্ দ্য স্কাইসিটি"। এখানে বেসরকারি ভাবে কাজী নজরুল ইসলাম আন্তর্জাতিক বিমানবন্দর গড়ে উঠেছে। এটিই ভারতের প্রথম বেসরকারি বিমানবন্দর। বিমানবন্দরটি ৬০০ একর জমি নিয়ে গড়ে উঠেছে।বিমাননগরীর বাকি জমিতে আবাসন ,আইটি হাব ও লজিস্টিক হাব গড়ার কথা রয়েছে। এই বিমাননগরী দুর্গাপুর এর উপকন্ঠেই গড়ে উঠছে। বিমাননগরীটি থেকে দুর্গাপুর ১৫ কিলোমিটার ও আসানসোল ২৫ কিলোমিটার দূরে অবস্থিত। লকডাউনের পরে আবার নতুন করে বিমান পরিষেবা চালু হয়েছে।
গ্রাবরেখা

গ্রাবরেখা বা অধঃক্ষিপ্ত হিমবাহ হল হিমবাহের অবক্ষেপণ বা সঞ্চয়কার্যের ফলে সৃষ্ট ভূমিরূপ। হিমবাহ অগ্রসর হওয়ার সময় এর সাথে যেসব পাথরখণ্ড, বালি, কাদা প্রভৃতি বাহিত হয়, হিমবাহ গলতে শুরু করলে সেগুলি হিমবাহের প্রবাহপথের আশেপাশে সঞ্চিত হতে থাকে। এই অসংবদ্ধ মিশ্র পদার্থের সঞ্চয়কে গ্রাবরেখা বা অধঃক্ষিপ্ত হিমবাহ বলে।
অবস্থান ও প্রস্তুতি অনুযায়ী গ্রাবরেখাকে কয়েকটি ভাগে ভাগ করা যায়। যেমন-
উদাহরণ: তিস্তা নদীর উচ্চ অববাহিকায় লাচুং ও লাচেন অঞ্চলে নানা ধরনের গ্রাবরেখা দেখা যায়।
উপরিউক্ত গ্রাবরেখাগুলি ছাড়াও ভূপৃষ্ঠ-এ যে বিশেষ ধরনের কিছু গ্রাবরেখা দেখা যায় সেগুলি হল-
শ্রীমঙ্গল পৌরসভা

শ্রীমঙ্গল পৌরসভা বাংলাদেশের মৌলভীবাজার জেলা এবং সিলেট বিভাগ এর শ্রীমঙ্গল উপজেলার একটি পৌরসভা। এই পৌরসভায় ৪১৬৪ টি পরিবার বাস করে।
১৯৩৫ সালের ১ অক্টোবর, ১৯২৩ এর আসাম মিউনিসিপ্যাল এ্যাক্ট এর বিধান মূলে শ্রীমঙ্গল পৌরসভার আত্নপ্রকাশ ঘটে। ২.৫৮ বর্গ কিলোমিটার এলাকা নিয়ে মৌলভীবাজার জেলার রূপসপুর ও সুইনগড় মৌজার সমন্বয়ে শ্রীমঙ্গল পৌরসভা গঠিত হয়। স্বাধীনতা লাভ করার পর পৌরসভা শ্রেনী বিন্যাস করনে শ্রীমঙ্গল পৌরসভা ‘গ’ শ্রেনীর পৌরসভায় রূপান্তর হয়। পরবর্তীকালে ১ লা জুলাই ১৯৯৪ তে ‘খ’ শ্রেনীতে ও ৪ঠা ফেব্রুয়ারি ২০০২ এ ‘ক’ শ্রেনীতে উন্নীত হয়। শ্রীমঙ্গল পৌরসভা এলাকার উত্তরে রয়েছে শ্রীমঙ্গল ইউনিয়ন, দক্ষিণে আশিদ্রোন ইউনিয়ন, পূর্বে কালীঘাট ইউনিয়ন। শ্রীমঙ্গল পৌর এলাকায় কোন নদী নেই তবে শ্রীমঙ্গল পৌর এলাকা চা বাগান দ্বারা আচ্ছাদিত।  শ্রীমঙ্গল পৌর এলাকার ২ ও ৬ নং ওয়ার্ডের মধ্যদিয়ে ঢাকা - সিলেট রেল লাইনএবং ৭ নং এবং ৮ নং ওয়ার্ডের মধ্যদিয়ে ঢাকা - সিলেট মহাসড়ক অতিক্রম করেছে । বাংলাদেশের চা শিল্পের জন্য শ্রীমঙ্গল বিখ্যাত। এ অঞ্চলে প্রাকৃতিক দুর্যোগ(বন্যা, খরা) সচরাচর পরিলক্ষিত হয় না তবে পাহাড় দ্বারা ঘেরার কারণে অতিবৃষ্টি, প্রচন্ডশীতও পরিলক্ষিত হয়।
শ্রীমঙ্গল পৌর এলাকায় মোট ৯ টি ওয়ার্ড এ ৮০০০ পরিবারের ৪৫০০০০ জনগণের জন্য শ্রীমঙ্গল পৌরসভা থেকে দৈনিক ১৩ লক্ষ ১৯ হাজার ৪৬২ লিটার পানি সরবরাহ করা হয় (২০০৮ এর তথ্যানুযায়ী)।
বাংলাদেশের ২০০১ আদমশুমারি অনুযায়ী শ্রীমঙ্গল পৌরসভার জনসংখ্যা ১৯৪১৮ জন। এর মধ্যে মহিলা ১০৬২৩ জন, এবং পুরুষ ৮৭৯৫জন।
শ্রীমঙ্গল পৌরসভার সাক্ষরতার হার ৬৬.১৬%।
শ্রীমঙ্গল পৌরসভার আয়তন ১৬.২ বর্গ কিলোমিটার। ৯ টি ওয়ার্ড এবং ২০ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
অলিম্পিকে জাপান

জাপান ১৯১২ সালের অলিম্পিক গেমসে প্রথমবারের মতো অংশগ্রহণ করে। এরপর থেকে তারা প্রায় প্রত্যেকটি অলিম্পিকে অংশ নিয়ে আসছে। দ্বিতীয় বিশ্বযুদ্ধের পর দেশটি ১৯৪৮ সালের অলিম্পিকে অংশ নেয়ার জন্য আমন্ত্রণ পায়নি। এছাড়াও, ১৯৮০ সালে মস্কোয় অনুষ্ঠিত গ্রীষ্মকালীন অলিম্পিকে মার্কিন নেতৃত্বাধীন জোটে অবস্থান করায় প্রতিযোগিতা বয়কট করে।
১৯২০ সালে জাপান প্রথম পদকের সন্ধান পায়। এরপর ১৯২৮ সালে প্রথম স্বর্ণপদক লাভ করে। জাপান এ পর্যন্ত ৪৩৯টি পদক পেয়েছে। ১৯৩৬ সালের চিত্রকলা প্রতিযোগিতায় প্রাপ্ত পদকটি এ হিসেবের বাইরে রাখা হয়েছে। তন্মধ্যে, জুডোতে স্বর্ণপদক পেয়েছে। এছাড়াও শীতকালীন অলিম্পিকে দেশটি ৪৫টি পদক জয় করেছে।
১৯১১ সালে জাপান অলিম্পিক কমিটি গঠন করা হয় এবং ১৯১২ সালে তা পুণঃসংগঠিত করা হয়।
জাপান এ পর্যন্ত তিনবার অলিম্পিক গেমস আয়োজনে সুযোগ পেয়েছে। এছাড়াও চতুর্থবারের আয়োজনের অংশ হিসেবে রয়েছে ২০২০ সালের অলিম্পিক।
কুলাউড়া পৌরসভা

কুলাউড়া পৌরসভা বাংলাদেশের সিলেট বিভাগ এর মৌলভীবাজার জেলার কুলাউড়া উপজেলার একটি পৌরসভা। এই পৌরসভায় ৩৯০২ টি পরিবার বাস করে।
বাংলাদেশের ২০০১ আদমশুমারি অনুযায়ী কুলাউড়া পৌরসভার জনসংখ্যা ২০৯৩৪ জন। এর মধ্যে মহিলা ১০৯৩৮ জন, এবং পুরুষ ৯৯৯৬ জন। কুলাউড়া পৌরসভার সাক্ষরতার হার ৬০.২৭%।
কুলাউড়া পৌরসভার আয়তন ১০.৫ বর্গ কিলোমিটার। ৯ টি ওয়ার্ড এবং ২৬ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
কমলগঞ্জ পৌরসভা

কমলগঞ্জ পৌরসভা বংলাদেশের সিলেট বিভাগ-এর মৌলভীবাজার জেলার কমলগঞ্জ উপজেলার একটি পৌরসভা। এই পৌরসভায় ২৭২৬ টি পরিবার বাস করে।
১৯৯৯ সালে কমলগঞ্জ পৌরসভা প্রতিষ্ঠিত হয়। দানশীল ব্যক্তিত্ব মোহাম্মদ মুহিবুর রহমান এমএনএ ও দানশীল ব্যক্তিত্ব মৌলভী মকবুল আলী যথাক্রমে ০.২৬ একর ও ০.২৫ একর জমি দান করেন।
বাংলাদেশের ২০০১ আদমশুমারি অনুযায়ী কমলগঞ্জ পৌরসভার জনসংখ্যা ১৪০৬৬ জন। এর মধ্যে মহিলা ৭২৩২ জন, এবং পুরুষ ৬৮৩৪ জন। কমলগঞ্জ পৌরসভার সাক্ষরতার হার ৪৯.১৯%।
এলাকাটি ভৌগোলিক দিক থেকে । অক্ষাংশ এবং দ্রাঘিমাংশের মধ্যে অবস্থান করে। সমূদ্রপৃষ্ট থেকে এলাকাটির গড় উচ্চতা ১০ মিটার (৩৬ ফুট)।
কমলগঞ্জ পৌরসভার আয়তন ৯.৮৩ বর্গ কিলোমিটার। ৯ টি ওয়ার্ড এবং ২৯ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
হরিণঘাটা

হরিণঘাটা পশ্চিমবঙ্গের নদীয়া জেলার একটি শহর ও পৌরসভা এলাকা। হরিনঘাটা ডেয়ারি শিল্প ও বিধানচন্দ্র কৃষি বিশ্ববিদ্যালয়ের জন্য বিখ্যাত। এটি কলকাতা মহানগর এলাকা এর অন্তর্ভুক্ত এলাকা ।
শহরটি সমুদ্র সমতল থেকে ১০ মিটার উচ্চতায় অবস্থিত। শহরটি ২৩.০০ উত্তর ও ৮৮.৫৮ দক্ষিণে অবস্থিত। এই শহরের কাছেই বিদ্যাধরী নদী ও যমুনা নদী (পশ্চিমবঙ্গ) উৎপন্ন হয়েছে।
ভারতের ২০১১ সালের আদমশুমারি অনুসারে, হরিণঘাটার মোট জনসংখ্যা ছিল ৩,৯৮৯ জন, যার মধ্যে ১,৯৭১ (৪৯%) পুরুষ এবং ২,০১৮ (৫১%) মহিলা। ০-৬ বছর বয়সের মধ্যে জনসংখ্যা ছিল ৪৭৫। হরিণঘাটায় মোট শিক্ষিত ব্যক্তির সংখ্যা ছিল ২,৭৬৬ (৬ বছরের বেশি জনসংখ্যার ৭৮.৪৯%)।
শহরটি সড়ক পথে হাবড়া, গাইঘাটা ও কল্যাণীর সঙ্গে ভাল ভাবে যুক্ত। এই শহর থেকে কল্যাণী, হাবড়া ও কলকাতার সঙ্গে বাস যোগাযোগ রয়েছে। নিকটবর্তী রেলওয়ে স্টেশন কল্যাণী ও কাঁচরাপাড়া।
রিলায়েন্স গ্রুপ হরিণঘাটা ডেইরিতে আগ্রহ প্রকাশ করেছে। খাদ্য ব্যবসায় প্রবেশের পরিকল্পনা রয়েছে তাদের। চারটি সরকারি ডেইরি যৌথ খাতে রাখার পরামর্শ দিয়েছেন পরামর্শকরা।
গৃহগোধিকা

হেমিডাক্টাইলাস গণের সদস্য বা গৃহগোধিকা () গেকোনিডি বা সাধারণ "গেকো" পরিবারে অন্তর্ভুক্ত। এর আছে ৯০টি বর্ণিত প্রজাতি। প্রত্যেক বছরই নতুন নতুন প্রজাতি আবিষ্কার ও বর্ণিত হচ্ছে। আফ্রিকার অংশ এবং ইউরোপ পর্যন্ত বিস্তৃত বিশ্বের সব ক্রান্তীয় অঞ্চলে এদের পাওয়া যায়। এরা ঘরের আসে পাশে থাকতেই পছন্দ করে। এদের অস্ট্রেলিয়াতেও প্রবর্তন করা হয়েছে। 
সরীসৃপদের মধ্যে এরা মানুষের সাথে খাপ খাইয়ে নিয়ে আসে পাশে বসবাস করতে সবচেয়ে আগ্রহী।
একটি গৃহগোধিকা সাধারণত বাড়ির এক জায়গাতেই তার মল রেখে যায়। বাড়ির মালিকদের জন্যে এটা মাঝে মধ্যে বড় এক অসুবিধা। এর কারণে নির্দিষ্ট কিছু পৃষ্ঠতলে দাগ পড়ে যায়।
আশা নেগি

আশা নেগি হলেন একজন ভারতীয় টেলিভিশন অভিনেত্রী। তিনি তার সঙ্গী রিথভিক ধানজানির সাথে ভারতীয় নাচের রিয়ালিটি শো নাচ বালিয়ের ৬ষ্ঠ আসর জয়লাভ করেন। তিনি জি টিভির জনপ্রিয় নাটক পবিত্র রিশ্তাতে পূরবী কিরলস্কারের চরিত্রে অভিনয়য়ের মাধ্যমে জনপ্রিয়তা অর্জন করেন। একই সাথে তিনি র ৬ষ্ঠ আসরে অংশগ্রহণ করেন, যেখানে তিনি সেমি-ফাইনাল পর্যন্ত পৌঁছেছিলেন। ২০০৯ সালে তিনি মিস উত্তরাখণ্ড ২০০৯ নির্বাচিত হন।
আশা নেগি ১৯৮৯ সালের ২৩ আগস্ট উত্তরাখণ্ডের দেরাদুনের এক ধনী পরিবারে জন্মগ্রহণ করেন। তারা রাজপুত বংশধর। তিনি দেরাদুনের সেন্ট ম্যারি উচ্চ মাধ্যমিক বিদ্যালয়ে পড়াশুনা করেন এবং দেরাদুনের ডিএভি কলেজ হতে স্নাতকত্ব লাভ করেন। কলেজে তার পড়াশোনা সমাপ্ত হওয়ার পর, তিনি বেঙ্গালুরুর একটি ট্যুর এবং ট্রাভেলস কনসালটেন্সি সংস্থাতে কাজ করেন। তিনি একটি কল সেন্টারে কাজ করেছেন, যেখানে তিনি ৪,০০০ রুপি আয় করেছেন। যাহোক, তিনি অবশেষে মুম্বাই চলে আসেন, যেখানে তিনি অভিনয় শুরু করেন।
আশা নেগি পবিত্র রিশ্তায় তার সহ-অভিনেতা রিথভিক ধানজানির সাথে সম্পর্কে আবদ্ধ আছেন। তিনি তার বিবাহ সম্পর্কে বলেন:
নয়ডা

নয়ডা হল দিল্লির উপকন্ঠে গড়ে ওঠা একটি উপনগরী যা উত্তরপ্রদেশ রাজ্যের গৌতম বুদ্ধ নগর জেলায় অবস্থিত। নয়ডা (NOIDA) শব্দটি হল নিউ ওখলা ইন্ডাস্ট্রিয়াল ডেভলোপমেন্ট অথরিটি এর সংক্ষিপ্ত রূপ।শহরটি যমুনা নদীর পূর্ব তীরে গড়ে উঠেছে। এটি জাতীয় রাজধানী অঞ্চল এর অন্তর্গত।
শহরটি নির্মাণ শুরু হয় ১৭ এপ্রিল ১৯৭৬ সালে।তাই ১৭ এপ্রিল এখানে 'নয়ডা দিবস' হিসাবে পরিচিত।
শহরটি সমুদ্র সমতল থেকে ২০০ মিটারের বেশি উচ্চতায় 
২০১১ সালের জনগননায় শহরের জনসংখ্যা ৬,৩৭,২৭২ জন। মোট জনসংখ্যার মধ্যে ৩,৪৯,৩৯৭ জন পুরুষ ও ২,৭৮,৮৭৫ মহিলা।
এখানে ভারতীয় জনতা পার্টির সাংসদ রয়েছে। মহেশ কুমার শর্মা এখানকার প্রাক্তন বিধায়ক ও বর্তমান সাংসদ যিনি ভারত সরকারের পরিবেশ, বন ও জলবায়ু মন্ত্রকের প্রতিমন্ত্রী হিসেবে দায়িত্ব পালন করেছেন। বিমলা বাথাম এখন বর্তমান বিধায়ক ও উত্তর প্রদেশ রাজ্য মহিলা কমিশনের সভাপতি।
এখানে বেশ কিছু গুরুত্বপূর্ণ সংস্থার সদরদপ্তর রয়েছে যেমন এইচসিএল টেকনোলজিস , মাদার ডেয়ারি , নকরি.কম , টাইমসজবস.কম এবং স্যামসুং ইন্ডিয়া
নয়ডা বিশ্বের বৃহত্তম ফোন নির্মাণ কেন্দ্রে পরিণত হচ্ছে । এপেল , স্যামসাং , অপো , ভিভো , জিওমি এখানে নিজেদের কারখানা খুলেছে ।
ভারতে বিশ্বের সবচেয়ে বড় মোবাইল ফোন কারখানা চালু করেছে স্যামসাং ইলেকট্রনিকস। নয়ডায় স্যামসাংয়ের এ কারখানার অবস্থান। এ কারখানা থেকে বছরে এখন ১২ কোটি মোবাইল ফোন উৎপাদন হবে। কারখানা সম্প্রসারণের পুরো প্রক্রিয়াটি কয়েক ধাপে ২০২০ সালের মধ্যে সম্পন্ন হবে।
নম্বও এর সাম্প্রতিক পরিসংখ্যান অনুযায়ী জীবনধারণের জন্যে নয়ডা ভারতের সবচেয়ে ব্যয়বহুল শহর। 
নয়ডা মেট্রো
নয়ডা-বৃহত্তর নয়ডা এক্সপ্রেসওয়ে
প্রস্তাবিত নয়ডা আন্তর্জাতিক বিমানবন্দর
কোনো নিকটবর্তী রেলপথ নেই।
সাদেক বাচ্চু

মাহবুব আহমেদ সাদেক (১ জানুয়ারি ১৯৫৫ - ১৪ সেপ্টেম্বর ২০২০) একজন বাংলাদেশী চলচ্চিত্র অভিনেতা, নাটক রচয়িতা, নাট্য নির্দেশক ও ডাক বিভাগের অবসরপ্রাপ্ত কর্মকর্তা ছিলেন। তিনি সাদেক বাচ্চু মঞ্চনামে সর্বাধিক পরিচিত। বাংলা চলচ্চিত্রে অভিনয়ের জন্য পরিচিতি লাভ করলেও মঞ্চ, বেতার, টেলিভিশনে অভিনয় করেছেন। ১৯৮৫ সালে শহিদুল আমিন পরিচালিত "রামের সুমতি"-তে অভিনয়ের মাধ্যমে তার চলচ্চিত্রে অভিষেক ঘটে। তিনি মৃত্যুর আগ পর্যন্ত চলচ্চিত্রে সক্রিয় ছিলেন এবং প্রায় ৫০০ চলচ্চিত্রে অভিনয় করেছেন। ২০১৮ সালে "একটি সিনেমার গল্প" চলচ্চিত্রে খলচরিত্রে অভিনয়ের জন্য জাতীয় চলচ্চিত্র পুরস্কার অর্জন করেন।
সাদেক বাচ্চু ঢাকায় জন্মগ্রহণ করেন। তার প্রকৃত নাম মাহবুব আহমেদ সাদেক। তার পৈত্রিক নিবাস বাংলাদেশের চাঁদপুর জেলায়। তার পিতা ডাক বিভাগের উচ্চপদস্থ কর্মকর্তা ছিলেন। মাধ্যমিক স্কুল সার্টিফিকেট পরীক্ষায় উত্তীর্ণ হওয়ার তিন মাস পর তার পিতা মৃত্যুবরণ করেন। পিতার মৃত্যুর পর ১৫ বছর বয়সে ডাক বিভাগের চাকরিতে যোগদান করেন। চাকরিরত অবস্থায় তিনি টি এন্ড টি কলেজ হতে স্নাতক সম্পন্ন করেন।
১৯৭০ সালে বাংলাদেশ ডাক বিভাগের চাকুরিতে যোগদান করেন। দীর্ঘ ৩৩ বছর চাকরির পর ২০১৩ সালে ডাক বিভাগের চাকরি হতে অবসর গ্রহণ করেন। ডাক বিভাগের চাকরি ও অভিনয়ের পাশাপাশি নাটক রচনা করেছেন। তার রচিত নাটক "মুক্তধারা" হতে প্রকাশিত হয়েছে।
মাহবুব আহমেদ সাদেক ১৯৬৩ বেতারে 'খেলাঘর' নাটকে অভিনয়ের মাধ্যমে অভিনয় জীবন শুরু করেন। ১৯৭২-৭৩ সময়ে 'গণনাট্য পরিষদ' নামের একটি থিয়েটারে যুক্ত হন। "উন্মোচন" ও "প্রথম পদক্ষেপ" নামের আরো দুটি থিয়েটার দলের হয়ে মঞ্চে অভিনয় করেন। দলগুলির মধ্যে "প্রথম পদক্ষেপ" তার নিজের গঠিত দল। ১৯৮৪ সালে 'মতিঝিল থিয়েটার' প্রতিষ্ঠা করেন। এদলটির হয়ে আমৃত্যু নাটক রচনা, নির্দেশনা ও অভিনয় করছেন। তার রচিত ও নির্দেশিত নাটকগুলির মধ্যে "কাফনের পকেট নাই, কুলাঙ্গার ও ক্যাপ" উল্লেখযোগ্য।
১৯৭৪ সালে তিনি টেলিভিশনে অভিষিক্ত হন। বাংলাদেশ টেলিভিশনের তৎকালীন প্রযোজক আব্দুল্লাহ ইউসুফ ইমাম তার মঞ্চ অভিনয় দেখে আকৃষ্ট হন। ইমাম প্রযোজিত ‘প্রথম অঙ্গীকার’ নাটকের মাধ্যমে সাদেক টেলিভিশনে অভিনয় শুরু করেন। টেলিভিশনে "ঝুমকা", "পূর্ব রাত্রি পূর্বদিন," "সোজন বাদিয়ার ঘাট", "নকশী কাঁথার মাঠ", "জোনাকী জ্বলে, গ্রন্থিক গণ কহে-"এর মত জনপ্রিয় নাটকসহ এক হাজারের বেশি নাটকে অভিনয় করেছেন। টেলিভিশনে নাটকের পাশাপাশি বিজ্ঞাপনেও অভিনয় করেছেন।
১৯৮৫ সালে রামের সুমতি চলচ্চিত্রে অভিনয়ের মাধ্যমে বড় পর্দায় অভিষিক্ত হন। তিনি উল্লেখযোগ্য সংখ্যক চলচ্চিত্রে অভিনয় করেছন। তার অভিনীত প্রথম দিকের চলচ্চিত্রে তিনি নায়কের ভূমিকায় অভিনয়ে করেন। "সুখের সন্ধানে" চলচ্চিত্র দিয়ে খল চরিত্রে অভিনয় শুরু করেন। এরপর থেকে খল চরিত্রে অভিনয়ের জন্য অধিক জনপ্রিয় হয়ে ওঠেন। পরিচালক এহতেশাম-এর "চাঁদনী" চলচ্চিত্রে খল চরিত্রে অভিনয়ের জন্য তিনি খ্যাতি অর্জন করেন। তার মঞ্চনাম 'সাদেক বাচ্চু' এহতেশামের দেয়া। "চাঁদনী" চলচ্চিত্রে অভিনয়ের সময় এহতেশাম তাকে এই নাম দেন। এরপর থেকে তিনি তার মঞ্চনামে চলচ্চিত্র জগতে পরিচিতি পান। অভিনয় জীবনের সর্বোচ্চ অর্জন হিসেবে ২০১৮ সালে "একটি সিনেমার গল্প" চলচ্চিত্রে খলচরিত্রে অভিনয়ের জন্য তিনি জাতীয় চলচ্চিত্র পুরস্কার অর্জন করেন।
সাদেক বাচ্চু শাহনাজ জাহানের সাথে বিবাহ বন্ধনে আবদ্ধ ছিলেন। তিনি দুই কন্যা ও এক পুত্র সন্তানের জনক।
বাচ্চু কোভিড-১৯ এ আক্রান্ত হয়ে ২০২০ সালের ১৪ সেপ্টেম্বর ঢাকার মহাখালীতে ইউনিভার্সেল মেডিকেল কলেজ হাসপাতালে মৃত্যুবরণ করেন।
২০০৫-০৬ কেনিয়া ক্রিকেট দলের বাংলাদেশ সফর

কেনিয়া ক্রিকেট দল ২০০৬ সালের মার্চ মাসে চারটি একদিনের আন্তর্জাতিক ম্যাচ খেলতে বাংলাদেশ আসে। চার ম্যাচের সিরিজে তারা সবকটি ম্যাচ বাংলাদেশের নিকট হারে।
রাজপুত

রাজপুত (সংস্কৃত থেকে "রাজা-পুত্র", ভারতীয় উপমহাদেশের পিতৃগোত্রজ গোত্রসমূহের একটির সদস্য। তারা ইউরেশিয়া অঞ্চল থেকে ভারতে এসেছিলো। ৬ষ্ঠ শতকের পর থেকে তারা বেশ প্রভাবশালী হয়ে ওঠে এবং বিশ শতাব্দীর মধ্যে রাজপুত শাসকেরা মধ্য এবং উত্তর ভারতের অনেক অঞ্চলে ও বর্তমান পাকিস্তানের পুর্বাঞ্চলে আধিপত্য বিস্তার করে।
রাজপুতেরা এবং সাবেক রাজপুত রাজ্য উপমহাদেশে অনেক বিস্তৃতভাবে ছড়িয়ে আছে, বিশেষ করে উত্তর, পশ্চিম ও মধ্য ভারতে। এসব এলাকার মধ্যে রয়েছে রাজস্থান, গুজরাত, উত্তর প্রদেশ, হিমাচল প্রদেশ, হরিয়ানা, জম্মু ও কাশ্মীর, পাঞ্জাব, উত্তরাখণ্ড, মধ্য প্রদেশ, বিহার এবং সিন্ধু প্রদেশ।
আরন হ্যামিল্টন

আরন হ্যামিল্টন (; জন্ম: ১৯৭৮) বিশিষ্ট অস্ট্রেলীয় ক্রিকেট কোচ। বর্তমানে তিনি আয়ারল্যান্ড ক্রিকেট দলের প্রধান কোচের দায়িত্ব পালন করছেন।
হ্যামিল্টন ক্রিকেট অস্ট্রেলিয়ার তৃতীয় স্তরের কোচ। ওয়েস্টার্ন অস্ট্রেলিয়ান ক্রিকেট অ্যাসোসিয়েশনে সাত বছর কোচের দায়িত্বে ছিলেন। এছাড়াও, সহকারী কোচসহ ওয়েস্টার্ন ফিওরি’র বোলিং কোচের দায়িত্ব রয়েছেন। ২০১০ সালে ক্রিকেট ইন্দোনেশিয়া কনফারেন্সে বক্তব্য প্রদানের জন্য আমন্ত্রিত অতিথি ছিলেন। ফেব্রুয়ারি, ২০১৫ সালে তিনি আয়ারল্যান্ড মহিলা ক্রিকেট দলের প্রধান কোচ হিসেবে নিযুক্তি লাভ করেন। তিনি সাবেক আইরিশ ক্রিকেটার ট্রেন্ট জনস্টনের কাছ থেকে দায়িত্বভার গ্রহণ করেন।
২০১৫ সালের আইসিসি মহিলা বিশ্ব টুয়েন্টি২০ প্রতিযোগিতার বাছাইপর্বের মাধ্যমে কোচের দায়িত্ব শুরু হয়। ঐ প্রতিযোগিতায় আয়ারল্যান্ড শিরোপা জয় করে ও ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় খেলার যোগ্যতা লাভ করে। হ্যামিল্টন সুপার থ্রি শিরোনামে ঘরোয়া ক্রিকেট প্রতিযোগিতার প্রবর্তন করেন।
সিপাহী

সিপাহী () ছিল পূর্বে মুঘল বাহিনীতে ভারতীয় পদাতিক গাদাবন্দুকধারী সৈন্যদের উপাধি। আধুনিক নেপালী সেনাবাহিনী, ভারতীয় সেনাবাহিনী, পাকিস্তান সেনাবাহিনী এবং বর্ডার গার্ড বাংলাদেশ ও বাংলাদেশ আনসার ব্যাটালিয়ন সদস্যদের এখনও বেসরকারী সৈনিকের পদমর্যাদার জন্য এই উপাধি ব্যবহৃত হয়।
আঠারো শতকে ফরাসি ইস্ট ইন্ডিয়া কোম্পানি এবং তাদের অন্যান্য ইউরোপীয় সহযোগীরা ভারতের অভ্যন্তরে স্থানীয়ভাবে পদাতিক সৈন্যদের নিযুক্ত করেছিল, তাদের বলা হত "সিপাহী"। এই ভারতীয় বাহিনীর মধ্যে বৃহত্তম অংশই ছিল ব্রিটিশ ইস্ট ইন্ডিয়া কোম্পানির অন্তর্ভুক্ত, এবং তারা ইউরোপীয় সামরিক ধরনে প্রশিক্ষিত হয়েছিল।
"সিপাহী" শব্দটি ফার্সি শব্দ থেকে এসেছে, মুঘল সাম্রাজ্যে এর অর্থ ছিল "পদাতিক সৈনিক"। উসমানীয় সাম্রাজ্যে শব্দটি অশ্বারোহী সৈন্যদের উল্লেখ করার জন্য ব্যবহৃত হত। এর সর্বাধিক প্রচলিত ব্যবহার ছিল ব্রিটিশ ভারতীয় সেনা বাহিনীতে। এর আগে ব্রিটিশদের ইস্ট ইন্ডিয়া কোম্পানিতে, একজন বেসরকারী পদাতিককে সিপাহী বলা হত (অশ্বারোহী সৈন্য ছিল )।
"সিপাহী" শব্দটি অষ্টাদশ শতাব্দীতে ব্রিটিশ ইস্ট ইন্ডিয়া কোম্পানির বাহিনীতে ব্যবহৃত হয়েছিল, যেখানে এটি স্থানীয় সৈনিকদের বিভিন্ন বিভাগের জন্য ব্যবহৃত হত, যেমন, "পিওন", "জেন্টু", "মেস্তি" এবং "টোপাসী"। প্রাথমিকভাবে এটি নিয়মিত উর্দি বা বাহিনী ছাড়া যে হিন্দু বা মুসলিম সৈন্যরা ছিল তাদের বলা হত। পরবর্তীকালে ভারতে ইউরোপীয় শক্তিগুলির পরিষেবায় নিযুক্ত, শ্রেণি নির্বিশেষে সমস্ত স্থানীয় সৈন্যদের সিপাহী বলা হত। ব্রিটিশ ইস্ট ইন্ডিয়া কোম্পানির ৩,০০,০০০ লোকের সেনাবাহিনীর প্রায় ছিয়ানব্বই শতাংশই ছিল মূলত ভারতে বাসিন্দা এবং এই সিপাহীরা কোম্পানির হয়ে উপমহাদেশের সুরক্ষায় গুরুত্বপূর্ণ ভূমিকা পালন করেছিল।
মুঘল সাম্রাজ্যে এবং মহীশূর রাজ্যে দুই জায়গাতেই "সিপাহী" বা সিপাইরা পদাতিক হিসেবে লড়াই করত। মুঘল সম্রাট আওরঙ্গজেব (১৬৫৮–১৭০৭ সাল পর্যন্ত রাজত্ব করেছিলেন) পদাতিক সৈন্যবাহিনী হিসেবে সিপাহীদের গাদাবন্দুক, রকেট ও গ্রেনেড দিয়ে সজ্জিত করেছিলেন। এই সৈন্যরা সফলভাবে অবরোধের যুদ্ধবিগ্রহে নিযুক্ত হয়েছিল, বিশেষত বিদার অবরোধ, বিজাপুর অবরোধ এবং গোলকোন্ডা অবরোধে তারা কাজ করেছিল।
পরবর্তীকালে কর্ণাটকের নবাবেরা সিপাহী পদাতিক বাহিনীকে রেখে দেয়, যারা কর্ণাটক যুদ্ধে পরিষেবা দিয়েছিল।
ইস্ট ইন্ডিয়া সংস্থা প্রথমদিকে মাদ্রাজ এবং বোম্বে প্রেসিডেন্সিগুলির স্থানীয় সম্প্রদায় থেকে সিপাহীদের নিয়োগ করেছিল। নিয়োগের সময় জোর দেওয়া হত লম্বা এবং সৈনিকসুলভ চেহারার পক্ষে, বলা হত "সঠিক বর্ণের এবং যথেষ্ট দৈর্ঘ্যের"। বেঙ্গল আর্মিতে অবশ্য, নিয়োগ কেবল উচ্চ বর্ণের ব্রাহ্মণ এবং রাজপুত সম্প্রদায়ের মধ্যে থেকে হত, এরা ছিল প্রধানত বর্তমান উত্তরপ্রদেশ এবং বিহার অঞ্চলের। স্থানীয়ভাবে, প্রায়শই, একই সম্প্রদায়, গ্রাম এবং এমনকি পরিবার থেকে স্থলবাহিনী বা সৈন্যদল দ্বারা নিয়োগ করা হত। একটি বাহিনীর অধিনায়ক পদাধিকারী, গ্রামের প্রধান বা "গাওঁ বুরা" হয়ে যেত। সে তখন "পল্টন" (" প্লাটুন "থেকে)-এর সিপাহীদের "মাই-বাপ" বা "বাবা এবং মা" হয়ে যেত। সেনাবাহিনীর মধ্যে অনেক পরিবার ও সম্প্রদায়ের সম্পর্ক ছিল এবং এমন অনেক উদাহরণ যেখানে পরিবারের সদস্যরা একই বাহিনীর তালিকাভুক্ত হত। বাহিনীর "ইজ্জত" ("সম্মান") প্রকাশ পেত বাহিনী রঙ দিয়ে; নতুন সিপাহী তাদের সামনে শপথ করে তালিকাভুক্ত হত। এই রংগুলি কোয়ার্টার প্রহরীদের সম্মানে সংরক্ষণ করা হয়েছিল এবং প্রায়শই সকলের সামনে প্রদর্শন করা হত। তারা যুদ্ধে একটি মিলনস্থল গঠন করত। ইস্ট ইন্ডিয়া কোম্পানিকে সিপাহীরা আনুগত্যের শপথ প্রদান করত এবং এর সঙ্গে, যে নুন তারা খেয়েছে, তার প্রতি বিশ্বস্ত থাকার অঙ্গীকার করত।
গৌর

গৌর ("Bos gaurus") বা বনগরু (বা ভারতীয় বাইসন) বিশ্বের বৃহত্তম গরু জাতীয় প্রাণী। এরা দক্ষিণ এবং দক্ষিণপূর্ব এশিয়ার স্থানীয় প্রজাতি। 
গত তিন প্রজন্মে এই প্রজাতির পরিসরের কিছু অংশে ৭০% এর বেশি সংখ্যা হ্রাস পাওয়ায় ১৯৮৬ থেকে আইইউসিএন লাল তালিকায় প্রজাতিকে সংকটাপন্ন হিসেবে তালিকাভুক্ত করা হয়েছে। ভালোভাবে সুরক্ষিত এলাকাগুলোয় জনসংখ্যার গতিধারা স্থিতিশীল এবং কিছু পূর্ব উপেক্ষিত এলাকায় পুনঃবৃদ্ধি পাচ্ছে।
গৌর বন্য গরুর সবচেয়ে উঁচু প্রজাতি। মালয় বনগরুকে "সেলাদুং" এবং বর্মী বনগরুকে "পাইউং" বলা হয়। গৌরের গৃহপালিত জাতকে গয়াল বা "মিঠুন" বলে।
গৌর প্রজাতিটি অতি শক্তিশালী ও ব্যাপক গঠনের হয়ে থাকে। কপালে শিঙের মাঝখান দিয়ে থাকে একটি উঁচু উত্তল সেতুবন্ধ, যা সামনের দিকে নুয়ে যায় এবং মাথার উপরিভাগের পার্শ্বদেশে একটি গভীর ঢালা সৃষ্টি করে। পৃষ্ঠদেশে একটি লক্ষণীয় সেতুবন্ধ বা শৈলশিরা আছে। কানগুলো হয় বিশালাকারের। লেজ লম্বায় হাঁটুর হাড্ডি মাত্র পৌঁছায় এবং বয়স্ক ষাঁড়জাতে পিঠের পশম খুব পাতলা হয়ে যায়।
প্রাপ্তবয়স্ক পুরুষ গৌরের রং হয় গাঢ় বাদামি, অতি বয়স্করা হয় কালো বর্ণের। মাথার উপরিভাগ, চোখের ওপর থেকে গর্দান পর্যন্ত, ছাইরঙা ধূসর বর্ণ কিংবা কখনও নোংরা শ্বেতবর্ণের হয়ে থাকে। শুণ্ড ফ্যাকাশে রঙের এবং পায়ের নিম্নভাগ খাঁটি সাদা কিংবা হলদেটে।
গৌর ঐতিহাসিকভাবেই ভিয়েতনাম, কম্বোডিয়া, লাওস, চীন, থাইল্যান্ড, মালয় উপদ্বীপ, মায়ানমার (বর্মা), ভারত, বাংলাদেশ, ভুটান এবং নেপালের (দক্ষিণ এবং দক্ষিণপূর্ব এশিয়ার মূলভূখন্ড) স্থানীয়। বর্তমানে এদের পরিসর গুরুতরভাবে বিচ্ছিন্ন ছড়িয়ে ছিটিয়ে আছে এবং শ্রীলঙ্কায় এরা আঞ্চলিকভাবে বিলুপ্ত।
গৌর প্রায় ২৭৫ দিন (প্রায় নয় মাস, গৃহপালিত গরুর চেয়ে কিছু দিন কম) গর্ভধারণের পর একটি (বা কখনও দুটি) বাছুর প্রসব করে। ৭ থেকে ১২ মাস পর বাছুরদের মায়ের দুগ্ধপান ছাড়ানো হয়। দ্বিতীয় কিংবা তৃতীয় বছরে গৌর যৌনতা প্রাপ্ত হয়। সাড়া বছর জুড়েই বংশবৃদ্ধি হয়, তবে ডিসেম্বর এবং জুনে তা বেড়ে যায়। বন্দি অবস্থায় একটি বনগরুর আয়ুকাল ৩০ বছর হয়ে থাকে।
প্রাণীটির দুরূহ আকৃতি ও শক্তির সুবাদে মানুষ ব্যতীত গৌর শিকারকারী প্রাণী খুব অল্প। অসতর্ক বাছুর বা অসুস্থ প্রাণীদের ওপর কখনও চিতাবাঘ এবং রামকুত্তা বা ঢোলের দল আক্রমণ করে। তবে শুধু বাঘ বা লোনাপানির কুমিরদেরই একটি পূর্ণবয়স্ক বনগরু মেরে ফেলার খবর পাওয়া গেছে। তবে সাম্প্রতিককালে গৌর এবং লোনাপানির কুমির দুই প্রজাতির পরিসর হ্রাস পাওয়ায় তাদের আবাসস্থল কদাপি মিলে এবং একটি কুমিরকে সুস্থ-সবল ষাঁড়জাতের ওপর আক্রমণের জন্যে দৈহিকভাবে পূর্ণবয়স্ক হতে হবে।
বুনো ছাগল

বুনো ছাগল ("Capra aegagrus") ক্যাপরা গণের সবচেয়ে ব্যাপকভাবে বিস্তৃত প্রজাতি। এদের বিস্তার ইউরোপ এবং আনাতোলিয়া থেকে মধ্য এশিয়া ও মধ্যপ্রাচ্য পর্যন্ত। গৃহপালিত ছাগল এই প্রজাতিরই একটি উপপ্রজাতি।
বন্য পরিবেশে ছাগল উর্ধে ৫০০ জনের একটি পাল নিয়ে থাকে। পুরুষরা থাকে নিঃসঙ্গ। স্ত্রী ছাগল একটি ঋতুকালের মধ্য দিয়ে যায়, তখন তারা প্রজননের জন্য তৈরী হয়। শরৎকালে বুনো ছাগলরা বংশবৃদ্ধিতে লিপ্ত হয় যখন বয়স্ক পুরুষেরা তরুণদের মাতৃপাল থেকে বের করে দেয়। গর্ভধারণকাল গড়ে হয় ১৭০ দিনের, যার পরে সাধারণত স্ত্রী ছাগল একটি বাচ্চা প্রসব করে। জন্মের কিছু পর পরই ছাগশিশু মায়ের সাথে চলাফেরা করতে পারে। ৬ মাস পর মায়ের দুগ্ধপান ছাড়ানো হয়। স্ত্রী ছাগল দেড় থেকে আড়াই বছরে যৌনতা প্রাপ্ত হয়, পুরুষেরা হয় সাড়ে তিন থেকে ৪ বছরে। ছাগলের আয়ুকাল হয় ১২ থেকে ২২ বছর।
এদের যে সকল দেশে দেখতে পাওয়া যায় :
বনছাগল

বনছাগল ( সাবেক Mainland serow; দ্বিপদী নাম: "Capricornis sumatraensis") ছাগল জাতীয় যুগ্ম-খুর-যুক্ত চতুষ্পদ যা মালয় উপদ্বীপ এবং ইন্দোনেশিয়ার সুমাত্রা দ্বীপের স্থানীয়। বর্তমানে এই সেরোর প্রজাতিটিকে সুমাত্রীয় সেরো ডাকা দেয়া হলেও পূর্বে এর নাম ছিল "মূলভূখন্ডীয় সেরো" যেহেতু মূলভূখন্ডের অন্যান্য সেরো প্রজাতি যেমন চায়না সেরো, লাল সেরো এবং হিমালয়ী সেরোকে এই প্রজাতির উপপ্রজাতি ধরা হতো।
বাসস্থান ক্ষতি এবং শিকারের জন্যে বনছাগলের অস্তিত্ব হুমকির সম্মুখীন, যার কারণে আইইউসিএন লাল তালিকা অনুযায়ী এটি সংকটাপন্ন হিসেবে মূল্যায়িত।
গায়ের রং লালচে বাদামী বা পিংগলাভ। ঘাড়ের উপরের পশমগুলি কাল এবং লম্বাটে। শিং ৯ থেকে ১০ ইঞ্চি লম্বা এবং পেছন দিকে বাঁকানো থাকে। কানগুলি রামছাগলের মত বড় হলেও শক্ত এবং খাড়া বা সামান্য কাত হয়ে থাকে। লেজটি ছাগলের লেজের মত ছোট। হাটু থেকে পায়ের খুর পর্যন্ত কিছুটা সাদার ছোপ রয়েছে। খুরের রং কাল। পুরুষ ও স্ত্রী উভয়ের কাল শিং থাকে।
মূলত মালয় উপদ্বীপ এবং সুমাত্রা দ্বীপে এদের পাওয়া গেলেও বাংলাদেশের চট্টগ্রামের পার্বত্য বনাঞ্চলে এদের দেখা মিলে যদিও এদের জনসংখ্যা বর্তমানে সেখানে অতি সামান্য। বিশ্বজুড়ে "সেরো" হিসেবে পরিচিত হলেও বনে চলাফেরা করা ছাগলের মতো দেখতে বলে সেখানে এদের "বনছাগল" ডাকা হয়।
এরা সতর্ক অবস্থায় পা দুটি ফাঁক করে মাথা নুইয়ে দাঁড়ায়। মাঝে মাঝে সামনের পা তুলে জোরে তা ছুঁড়ে মারবে মাটিতে এবং নাক ও গলায় কিছুটা বাঁশির মত শব্দ তুলে পালিয়ে যাবে। কখনো আক্রমণও করে বসে। বনছাগল বনের ধারের বা পাহাড়ের ঢালে একাকী ঘুরে বেড়ায় ও খাবার সংগ্রহ করে। পাহাড়ের খাড়া ঢালে বা সমতলভূমিতে একইভাবে দ্রুতগতিতে চলতে পারে। বছরে একবার সাধারনত মে-জুন মাসে আট মাস গর্ভধারণের পর একটি বাচ্চা প্রসব করে। পাহাড়ের গুহায় ঘন ঘাসবনে বা পাথরের ফাঁকে ফাঁকে নিজে লুকায় ও বাচ্চাকে লুকিয়ে রাখে।
মথুরাপুর ইউনিয়ন, চাটমোহর

মথুরাপুর ইউনিয়ন পাবনা জেলার চাটমোহর উপজেলায় অবস্থিত। মথুরাপুর ইউনিয়ন পরিষদের কার্যালয় মথুরাপুর গ্রামের মথুরাপুর হাটের পাশে অবস্থিত।
পাবনা জেলার উত্তর দিকে অবস্থিত। মথুরাপুর ইউনিয়নের দক্ষিণ পূর্ব দিকে চাটমোহর পৌরসভা, পূর্ব-পশ্চিমে হরিপুর ইউনিয়ন, পশ্চিম-উত্তর দিকে ডিবি গ্রাম ইউনিয়ন, উত্তরে মূলগ্রাম ইউনিয়ন অবস্থিত।
মোট জনসংখ্যা ১৩৯৯৪ জন। এর মধ্যে পুরুষ ৬৮৯৬ জন ও মহিলা ৭০৯৪ জন।
প্রধানত মুসলিম সম্পদায় এই ইউনিয়নে বাস করে। এর পর খ্রীস্টান সম্পদায়ের অবস্থান।
মথুরাপুর ইউনিয়নের সরকারি প্রাথমিক বিদ্যালয়সমূহঃ
মাধ্যমিক বিদ্যালয়ঃ
মাদ্রাসাঃ
চর জব্বর ইউনিয়ন

চর জব্বর বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
চর জব্বর ইউনিয়নের মোট আয়তন – ২৭.৯৬ বর্গমাইল বা ৭১.৫৭ বর্গ কিলোমিটার এবং মোট জমির পরিমান – ১৭,৮৯৯.১৯ একর  বা ৭,৬৮২.০৫ হেক্টর।
এই ইউনিয়নের জনসংখ্যা প্রায় ৭০,১২৩
সুবর্ণচর উপজেলার উত্তরাংশে চর জব্বর ইউনিয়নের অবস্থান। এ ইউনিয়নের পশ্চিমে ও দক্ষিণ-পশ্চিমে চর ওয়াপদা ইউনিয়ন, দক্ষিণ-পূর্বে ও পূর্বে চর জুবলী ইউনিয়ন এবং উত্তরে নোয়াখালী সদর উপজেলার ধর্মপুর ইউনিয়ন ও এওজবালিয়া ইউনিয়ন অবস্থিত।
চর জব্বর ইউনিয়ন সুবর্ণচর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১ নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হলো:-
নোয়াখালী জেলা
গোয়ালাবাজার ইউনিয়ন

গোয়ালাবাজার ইউনিয়ন (সিলেটি: ꠉꠥꠀꠟꠣ ꠛꠣꠎꠣꠞ), সিলেট বিভাগ এবং সিলেট জেলার ওসমানীনগর উপজেলার একটি ইউনিয়ন পরিষদ।
গোয়ালা বাজার ইউনিয়নের আয়তন ৪৫৬৩ একর (বর্গ কিলোমিটার)। এই ইউনিয়নে ২৮০৩ টি পরিবার বাস করে।
বাংলাদেশর ১৯৯১ আদমশুমারি অনুযায়ী গোয়ালা বাজার ইউনিয়নের জনসংখ্যা ১৬,৬৫৮ জন। এর মধ্যে মহিলা ৫২%, এবং পুরুষ ৪৮%।
গোয়ালাবাজার ইউনিয়ন প্রাচীন বুড়ি বরাক নদীর দুই তীরে গড়ে ওঠা ভূ-অঞ্চলে ১১৭৬ ইং সাল থেকে জন বসতি গড়ে ওঠে। সিলেটে হযরত শাহ জালাল (র:) এর আগমনের প্রাক্কালে এবং সমসাময়িক কালে মুসলিম জন বসতি গড়ে ওঠে। হযরত শাহ জালালের (রঃ) সহগামী অনুগামী ওলি আওলিয়াদের বেশ কটি মাজার এখানে বিদ্যমান। ৪৮টি গ্রামের মধ্যস্থানে অবস্থিত গোয়ালাবাজার মডেল ইউনিয়ন পরিষদ।
জানা যায়, বর্তমান গোয়ালাবাজার হাট এলাকায় স্থানীয় দাশপাড়া এলাকার ভূস্বামীদের একাধিক গোয়াল ঘর ছিল। একসময় সেই গোয়াল ঘরের কাছে একটি দুটি করে দোকান গড়ে উঠে। কালের পরিক্রমায় যা গোয়ালাবাজার নামে প্রকাশ পায়। সিলেট-ঢাকা মহাসড়কে অবস্থিত গোয়ালাবাজার একটি প্রাচীন ও স্বনামধন্য ব্যবসা কেন্দ্র। এখানে একাধিক স্কুল, মাদ্রাসাসহ একটি সরকারি মহিলা কলেজ, গণপাঠাগার, উপজেলা স্বাস্থ্য কমপ্লেক্স হাসপাতাল ও ওসমানীনগর উপজেলা প্রেসক্লাবের নিজস্ব ভবন রয়েছে। খ্যাতিমান লেখক/সাংবাদিক গিয়াস উদ্দিন আহমেদ, উজ্জ্বল ধর, জুবেল আহমদ, মো: আনোয়ার হোসেন, আব্দুল মতিন কয়েছ মিয়া এ ইউনিয়নের বাসিন্দা। এখানে হিন্দু-মুসলিম উভয় সম্প্রদায়ের লোকজন পরস্পর মিলে মিশে রয়েছে সুদীর্ঘকাল থেকে। গোয়ালাবাজারকে ওসমানীনগরের বাণিজ্যিক রাজধানী বলা হয়।
এ ইউনিয়নে ৪৮টি গ্রাম ও ১১টি মৌজা আছে।
উল্লেখযোগ্য গ্রাম হচ্ছে- দত্তগ্রাম, নিজকরনসী, নগরিকাপন, এওলাতৈল, একারাই, দাশপাড়া,ভূদরপুর, ইলাশপুর, কচবুরাই, তেরহাতী
সিলেট ঐতিহাসিকভাবেই আলাদা ভাষা এবং আলাদা সংস্কৃতি ধারণ ও লালন করে আসছে। গোয়ালা বাজার ইউনিয়ন সিলেটের ই একটি অংশ। এখানে বিভিন্ন সম্প্রদায়ের বসবাস যার ফলে ভাষার ক্ষেত্রেও রয়েছে বৈচিত্র্য। পূর্বে সিলেট আসাম রাজ্যের অন্তর্গত থাকার ফলে সিলেটের ভাষা ও সংস্কৃতিতে আসামের প্রভাব লক্ষ্য করা যায়। এছাড়াও সিলেটের রয়েছে এক বৈচিত্র্যময় নিজস্ব বর্ণমালা "নাগরি বর্ণমালা।
৯ টি ওয়ার্ড এবং ৪৮ টি মহল্লা নিয়ে এ গোয়ালা বাজার ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
০১: বাবু হেমেন্দ্র কুমার সেন। (০২/০২/১৯৭৩-০২/০৪/১৯৭৮)
০২: জনাব মাহমদ আলী।
০৩: জনাব মোঃ আতাউর রহমান।
০৪: জনাব মাহমদ আলী।
০৫: জনাব পীর মুহাম্মদ মজনু মিয়া। 
০৬: জনাব মোঃ হারুন মিয়া।
০৭: জনাব সৈয়দ কওছর আহমদ।
০৮: জনাব আতাউর রহমান মানিক।
০৯: জনাব আতাউর রহমান মানিক। 
১০: জনাব পীর মুহাম্মদ মজনু মিয়া।
সামুদ্রিক কাছিম মুক্তকরার যন্ত্র

TED হলো একটি বিশেষ যন্ত্র ,যা সমুদ্রে বাণিজ্যিক মাছ ধরার জলযানে জালের সাহায্যে স্থাপন করা হয় যাতে কোনো কচ্ছপ জালে ঢুকে গেলে বা আটকা পড়লে সহজে বের হতে পারে।
চিংড়ি মাছ ধরার জাহাজের নীচে ট্রলিং ব্যবহার করে হলে সামুদ্রিক কচ্ছপ ধরা যেতে পারে। চিংড়ি ধরার জন্য, একটি সূক্ষ্ম ট্রল জালের প্রয়োজন হয়। তবে এর ফলে প্রচুর পরিমাণে অন্যান্য সামুদ্রিক জীবগুলিও বাইক্যাচ হিসাবে ধরা পড়তে পারে। যখন একটি কচ্ছপ একটি ট্রল জালে ধরা পড়ে বা আটকে যায়, তখন এটি আটকে যায় এবং পৃষ্ঠে ফিরে আসতে অক্ষম হয়। যেহেতু সামুদ্রিক কচ্ছপ ফুসফুসের সাহায্যে শ্বাসপ্রশ্বাস চালায়,তাই তারা শেষ পর্যন্ত ডুবে যায়।
নীল কার্বন

নীল কার্বন বা ব্লু কার্বন হল যে কার্বন ম্যানগ্রোভ, সল্ট মার্শ এবং সি গ্রাসের মধ্যে সঞ্চিত থাকে সেটা। মুল প্রক্রিয়া হয় সালোকসংশ্লেষ এর মাধ্যমে। বায়ুমণ্ডল থেকে উদ্ভিদ কার্বন ডাই অক্সাইড শোষণ কর বা গ্রহণ করে। পরে উদ্ভিদ দেহের বিভিন্ন অংশে, বিভিন্ন উপায়ে সঞ্চিত করে, ধরে রাখে। এভাবে কার্বন ডাই অক্সাইড খুব অ্ল্প পরিমাণ শোষিত হয় বিশেষ করে উপকূলীয় ইকোসিস্টেমে কারণ উপকূলীয় বনাঞ্চল দিনদিন কমে যাচ্ছে। সমুদ্ররে পানিতে কার্বন ডাই অক্সাইড কয়েক উপায়ে দ্রবীভূত হয়। তবে সি গ্রাস এক্ষেত্রে বিরাট ভূমিকা রাখে। কারণ সি গ্রাস অগভীর পানিতেও সালোকসংশ্লেষ করে। তারাও ব্লু কার্বনে ভূমিকা রাখে। তাদের বায়েমাস গুলো কার্বনের অংশ। ব্লু কার্বন সঞ্চিত হতে এসব উদ্ভিদের উপরিভাগে (পাতা, শাখা, প্রশাখা),নিচের দিক (শিকড়), রাইজোম এবং মরা কাঠ, পচা কাঠ, জৈব পদার্থ-সমৃদ্ধ পলি ইত্যাদি।
কার্বন সঞ্চিত সাধারণত দুটি উপায়ে হয়
তাজপুর ইউনিয়ন, ওসমানীনগর

তাজপুর ইউনিয়ন সিলেট বিভাগ এবং সিলেট জেলার ওসমানী নগর উপজেলার একটি ইউনিয়ন পরিষদ।
তাজপুর পূর্বে আওরঙ্গপুর পরগনার ঐতিহাসিক গৌহরপুরের একটি অংশ ছিল। ১৩০৩ সালে গৌর বিজয়ের পরে ১৪ শতকের মাঝামাঝি সময়ে শাহ জালালের শিষ্যরা তাজপুরে বসতি স্থাপন করেছিলেন এবং ইসলাম প্রচার করেছিলেন। তাঁদের মধ্যে একজন ছিলেন শাহ তাজউদ্দিন যার নামানুসারে আজকের এই নামকরণ করা হয়েছে।
১৮৮৭ সালে ইউনিয়নের প্রথম উচ্চ বিদ্যালয় মঙ্গলচণ্ডী নিশিকান্ত মডেল উচ্চ বিদ্যালয় প্রতিষ্টিত হয়। এরপর মুহাম্মদ নূর মিয়া বালিকা উচ্চ বিদ্যালয় চালু করা হয়, এতে সেখানে মেয়েদের আরও উচ্চ স্তরে পড়াশোনার সুযোগ পায়। ত্রিশ বছর পরে, এখানে কেএমজিডি নামে দ্বিতীয় উচ্চ বিদ্যালয় চালু করা হয়।
তাজপুর ইউনিয়ন প্রথমে বালাগঞ্জ উপজেলার অংশ ছিল। ওসমানী নগর থানাটি ২০০৩ সালের ২৩ শে মার্চ প্রতিষ্ঠিত হলে এতে তাজপুরও যুক্ত হয়। ২ জুন ২০১৪ সালে তাজপুরকে ওসমানী নগর উপজেলার অংশে যুক্ত করা হয়। ৫ জানুয়ারী ২০১৮ সালে খাসি কাপন নাইট রাইডার্স (কাশিকাপন) নামে একটি স্থানীয় দল সিলেট সিক্সার্সকে (একটি বাংলাদেশ প্রিমিয়ার লিগের দল) একটি ক্রিকেট টুর্নামেন্টের ফাইনালে পরাজিত করলে এই ইউনিয়নটি মিডিয়ার মনোযোগ আকর্ষণ করে।
তাজপুর ইউনিয়নের আয়তন ৫৮২০ একর (৮.৫ বর্গ কিলোমিটার)। তাজপুর ইউনিয়ন ওসমানী নগর উপজেলার উত্তর অংশে অবস্থিত। এটির পশ্চিমে গোয়ালাবাজার ও উমরপুর ইউনিয়ন এবং বিশ্বনাথ উপজেলা, পূর্বে ওসমানপুর ও দয়ামির ইউনিয়ন, উত্তরে দয়ামির ও বিশ্বনাথ এবং দক্ষিণে গোয়ালাবাজার এবং বোয়ালজুর ইউনিয়ন (বালাগঞ্জ উপজেলা) অবস্থিত।
এই ইউনিয়নে ৪৯টি গ্রাম এবং ২০ টি মৌজা আছে। ৯ টি ওয়ার্ড এবং ৪৯ টি মহল্লা নিয়ে এ তাজপুর ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
বাংলাদেশর ১৯৯১ আদমশুমারি অনুযায়ী তাজপুর ইউনিয়নের জনসংখ্যা ১৯,৭৯৭ জন। এর মধ্যে মহিলা ৫১%, এবং পুরুষ ৪৯%।
স্থানীয় জনগোষ্ঠী তাদের আদি সিলেটি উপভাষায় কথা বলেন তবে তারা মানক বাংলাতেও কথা বলতে পারেন। বিদ্যালয়গুলিতে আরবি এবং ইংরেজি ভাষাও শেখানো হয়। ইউনিয়নে ৪০ টি মসজিদ রয়েছে।
এখানে সাক্ষরতার হার ৪৮.৬৯%। এখানে ১৭টি প্রাথমিক বিদ্যালয় রয়েছে এবং এর মধ্যে কয়েকটি হল: কাশিকাপন, আইলাকান্দি, কাদিপুর, নাগরকোনা, দোশাল এবং সিলমনপুর। এখানে একটি কলেজ, চল্লিশটি মক্তব রয়েছে, দশটি মাদ্রাসা রয়েছে। মাদ্রাসার মধ্যে কিছু উল্লেখযোগ্য হল আলহাজ্ব মিনা বেগম দাখিল মাদ্রাসা, আশরাফুল উলূম কাদিপুর, বোরায়া-কাজিরগাঁও উসমানিয়া মহিলা উপাধি মাদ্রাসা এবং তাহফিজুল কুরআন কাশিকাপন-সুরতপুর মাদ্রাসা।
তাজপুরে উল্লেখযোগ্য সংখ্যক ব্রিটিশ এবং মার্কিন প্রবাসি রয়েছে যাদের এর অর্থনীতিতে অবদান রয়েছে। এখানে চারটি হাট বাজার রয়েছে, তা হ'ল: তাজপুর বাজার, কাশিকাপন বাজার, মঙ্গলচণ্ডী বাজার এবং রাখালগঞ্জ বাজার। এখানে দুটি পোস্ট অফিস রয়েছে (তাজপুর এবং ব্রাহ্মণশ্মশান)। এখানে থাকা শের খান (চানপুর), ইনসান শাহ (লামপাড়া) এবং বোয়ালি শাহ (দোশাল) এর মাজারগুলি জনপ্রিয় পর্যটন স্থান। এখানে কাদিপুর দিঘিরপাড় (বড় পুকুর) নামে একটি শত বছরের পুরনো পুকুর রয়েছে যা উদ্যান, মসজিদ এবং ইসলামী গ্রন্থাগারের পাশে অবস্থিত।
চন্দন প্রভাকর

চন্দন প্রভাকর হলেন একজন ভারতীয় স্ট্যান্ড আপ কমেডিয়ান এবং অভিনেতা। তিনি পাঞ্জাবের অমৃতসরে জন্মগ্রহণ করেন। তিনি বেশ কয়েকটি পাঞ্জাবি চলচ্চিত্র পরিচালনা এবং সেগুলোর স্ক্রিপ্ট লিখেছেন। একই সাথে তিনি বেশ কয়েকটি পাঞ্জাবি চলচ্চিত্রে প্রধান চরিত্রে অভিনয় করেছেন। তিনি "দ্য গ্রেট ইন্ডিয়ান লাফটার চ্যালেঞ্জের" ৩য় আসরের প্রথম রানার আপ হন। তিনি বর্তমানে সনিতে সম্প্রচারিত "দ্য কপিল শর্মা শোতে" একজন চা বিক্রেতার চরিত্রে অভিনয় করছেন।
চন্দন প্রভাকর অমৃতসরের একটি পাঞ্জাবি পরিবারে জন্মগ্রহণ করেন। তিনি অমৃতসরেই যন্ত্র প্রকৌশলে পড়াশুনা করেন। তিনি এবং কপিল শর্মা হলেন ছোটবেলার বন্ধু। তারা দুজনে একই জায়গায় বসবাস করত এবং তারা দুজনে একই বিদ্যালয়ে পড়াশুনা করত। চন্দন টেলিভিশনে অভিষেক করেন দ্য গ্রেট ইন্ডিয়ান লাফটার চ্যালেঞ্জ-এর মাধ্যমে, যেখানে কপিল শর্মা বিজয়ী হয় এবং চন্দন প্রথম রানার আপ হন।
২০১৫ সালের ২৫ এপ্রিল চন্দন অমৃতসরের মেয়ে নন্দনী টেন্ডনকে বিবাহ করেন। এই বিবাহটি পাঞ্জাবি রীতিতে সম্পন্ন হয়, যেখানে তার পিতা-মাতা সহ তার অনেক বন্ধু-বান্ধব উপস্থিত ছিল। তিনি কমেডিয়ানের পাশাপাশি একজন চিত্রশিল্পীও। তার অঙ্কিত চিত্র বিদেশেও প্রদর্শিত হয়েছে। কিছু অনিবার্য কারণবশত তিনি তার চিত্রশিল্পের কাজ এগিয়ে নিতে পারেননি।
চন্দন প্রভাকর পাঞ্জাবি চলচ্চিত্রের সাথে অধিক সংযুক্ত। তিনি বেশ কয়েকটি পাঞ্জাবি চলচ্চিত্র নিজে পরিচালনা এবং প্রযোজনা করেছেন। তিনি ইটিসি পাঞ্জাবিতে সম্প্রচারিত "লাফটার দা মাস্টার" নামক অনুষ্ঠানটি প্রযোজনা করেছেন। তার অভিনীত কয়েকটি উল্লেখযোগ্য চরিত্র হলো: হারপাল সিং (হাবিলদার), ঝানা সিং এবং রাজু।
পর্নোগ্রাফির স্বর্ণযুগ

পর্নোগ্রাফির স্বর্ণযুগ, পর্নো চিক অথবা যৌনশিল্পের স্বর্ণযুগ চলচ্চিত্রের ইতিহাসে সেই যুগকে বলা হয় যখন আমেরিকায় বাণিজ্যিক পর্নোগ্রাফি মূলধারার চলচ্চিত্র, চলচ্চিত্র সমালোচক তথা জনসাধারণের কাছ থেকেও ইতিবাচক অভিজ্ঞতা অর্জন করে। এই যুগের শুরু ধরা হয় ১৯৬৯ সালে অ্যান্ডি ওয়ারহোল পরিচালিত ব্লু মুভি এবং ১৯৭০ সালে বিল ওসকো প্রযোজিত "মোনা" চলচ্চিত্রটি মুক্তিলাভের পর। এই চলচ্চিত্রটিই মার্কিন যুক্তরাষ্ট্রে প্রথম যৌন চিত্রিত প্রাপ্তবয়স্ক প্রেমমূলক চলচ্চিত্র ছিল যা ব্যাপক ভাবে প্রেক্ষাগৃহে মুক্তি পায়। উপরিউক্ত উভয়ই চলচ্চিত্র দ্বারা প্রভাবিত হয়েই ১৯৭২-এর গেরার্ড ডামিয়ানো পরিচালিত ও লিন্ডা লাভল্যাক অভিনীত চলচ্চিত্র "ডীপ থ্রট", মাইকেল ব্রাদার্স পরিচালিত ও মেরিলাইন চেম্বার্স অভিনীত "বিহাইন্ড দ্যা গ্রিন ডোর, ১৯৭৩ সালের আবারও ডামিয়ানো পরিচালিত "দ্যা ডেভিল ইন মিস জনেস", এবং ১৯৭৬ সালের র‍্যডলি মেটগার পরিচালিত এবং পুরস্কারজয়ী লেখক টনি বেন্টলি (যাকে স্বর্ণযুগের "মুকট মণি" বলা হত) দ্বারা বিবেচিত "দি ওপেনিং অব মাইস্টি বীথভেন ইত্যাদি।
জনি কারসন ও বব হোপ তাদের বিভিন্ন দূরদর্শন অনুষ্ঠানে উল্লেখ করেন যে, "ডীপ থ্রট" ছবিটি অসলে মূলধারার চলচ্চিত্র না হওয়া সত্তেও বক্স অফিসে ব্যাপক সাফল্যলাভ করে। ১৯৭৩ সালের, আরও মার্জিত কিন্তু কম বাজেটে নির্মিত "দ্যা ডেভিল ইন মিস জনেস", বছরের সপ্তম সবচাইতে সফল চলচ্চিত্র ছিল এবং গণমাধ্যম সহ বিখ্যাত চলচ্চিত্র সমালোচক রজার এবার্ট এর কাছ থেকেও অনাকুল পর্যালোচনা লাভ করে। পর্নের এসব অশ্লীল ঘটনাগুলি মূলধারার সেলিব্রেটিদের দ্বারা প্রকাশ্যে আলোচিত হয়, এবং সমালোচকগণও এটি গুরুত্বপূর্ণভাবে গ্রহণ করেন, আমেরিকার আধুনিক সংস্কৃতিতে প্রথমবার নিউইয়র্ক টাইমসে একটি উন্নয়ন হিসেবে একে "চটকদার পর্ন" বা "Porno Chic" নামে উল্লেখিত হয়। এসময় পর্নচলচ্চিত্রগুলি কম বাজেটে নির্মিত হওয়ার ফলে প্রযুক্তিগত দিক থেকে হলিউড চলচ্চিত্রের সাথে প্রতিযোগিতার সম্মুখীন হয়। তারপরও কিছু পর্নবোয় অপেক্ষাকৃত বেশি আয় করতে এমনকি হলিউড চলচ্চিত্রের উপর প্রভাব ফেলতে সক্ষম হয়।
সেযুগের কিছু সুপরিচি প্রাপ্তবয়স্ক প্রেমমূলক চলচ্চিত্র সমূহ:
বেন ডাকেট

বেন ম্যাথু ডাকেট (; জন্ম: ১৭ অক্টোবর, ১৯৯৪) কেন্টের ফার্নবোরা এলাকায় জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ারের পক্ষে খেলে থাকেন। এছাড়াও ইংল্যান্ডের অনূর্ধ্ব-১৯ দলের প্রতিনিধিত্ব করেছেন। বেন ডাকেট মূলতঃ উইকেট-রক্ষকের দায়িত্বে রয়েছেন। এছাড়াও বামহাতি ব্যাটসম্যান হিসেবে খেলার পাশাপাশি ডানহাতে অফ ব্রেক বোলিংয়ে পারদর্শিতা রয়েছে তার।
এগারো বছর বয়স থেকে ওয়ানটেজ রোডে বসবাস করছেন তিনি। ২০১২ সালের আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের প্রতিনিধিত্ব করেছেন তিনি। ৮ জুলাই, ২০১২ তারিখে নর্দাম্পটনশায়ারের পক্ষে অভিষেক ঘটে তার। স্টো স্কুলে এ-লেভেলের প্রথম বর্ষে অধ্যয়নকালীন ২০১২ সালের ফ্রেন্ডস লাইফ টি২০ প্রতিযোগিতায় নর্দাম্পটনশায়ারের প্রতিপক্ষ ছিল গ্লুচেস্টারশায়ার। ২০১৫ মৌসুমের কাউন্টি চ্যাম্পিয়নশীপে চারটি শতক হাঁকান তিনি। পরের বছর সাসেক্সের বিপক্ষে নিজস্ব সর্বোচ্চ অপরাজিত ২৮২* রান সংগ্রহ করেন।
২০১৩ সালে এজবাস্টনে নর্দান্টস স্টিলব্যাকসের সদস্যরূপে ফ্রেন্ডস লাইফ টি২০ প্রতিযোগিতার চূড়ান্ত খেলায় সারের বিপক্ষে জয়ে প্রভূতঃ ভূমিকা রাখেন। চার রান সংগ্রহ করে কাইল কোয়েতজারের আঘাতপ্রাপ্তির পর তার সামর্থ্যতা তুলে ধরেন।
উইকেট-রক্ষক ও বামহাতি ব্যাটসম্যান ডাকেটের প্রতিভা ধরা পড়ে ২০১৪ সালের অনূর্ধ্ব-১৯ ক্রিকেট বিশ্বকাপের মাধ্যমে। নর্দাম্পটনশায়ারের খেলোয়াড় ডাকেট প্রতিযোগিতা শুরুর তিনমাস পূর্বে শারীরিক পরীক্ষায় অকৃতকার্য হয়েছিলেন। তবে কোয়ার্টার-ফাইনালে ভারতের বিপক্ষে ৬১ ও সংযুক্ত আরব আমিরাতে অনুষ্ঠিত অস্ট্রেলিয়া-ইংল্যান্ডের মধ্যকার খেলায় সেঞ্চুরি করে বসেন। এরফলে সর্বোচ্চ রান সংগ্রহকারীর তালিকায় তিনি তৃতীয় স্থান দখল করেন।
জুলাই, ২০১৬ সালে পাকিস্তান এ ও শ্রীলঙ্কা এ দলের বিপক্ষে খেলার জন্য ইংল্যান্ড লায়ন্স দলের সদস্য মনোনীত হন। প্রথম খেলায় মাত্র ১০৪ বলে অপরাজিত ১৬৩ তোলেন। ষষ্ঠ খেলায় শ্রীলঙ্কার বিপক্ষে অপরাজিত ২২০* তোলেন মাত্র ১৩১ বলে। এসময় দ্বিতীয় উইকেট জুটিতে ড্যানিয়েল বেল-ড্রুমন্ডের সাথে ৩৬৭ রানের জুটি গড়েন। পরের মাসে টুয়েন্টি২০ ব্লাস্ট প্রতিযোগিতায় নর্দান্টের পক্ষে সেমি-ফাইনাল ও ফাইনাল খেলেন। বিজয়ী দলের পক্ষে খেলা শেষ করেন। এরপূর্বে সেমি-ফাইনালে ৪৭ বলে ৮৪ তোলেন ও অ্যালেক্স ওয়াকলি’র সাথে ১৩২ রানের জুটি গড়েন।
সেপ্টেম্বর, ২০১৬ সালে বাংলাদেশ সফরের জন্য ইংল্যান্ডের টেস্ট ও একদিনের আন্তর্জাতিক দলের অন্যতম সদস্য মনোনীত হন। সিরিজের প্রথম ওডিআইয়ে বাংলাদেশ দলের বিপক্ষে তার অভিষেক ঘটে। খেলায় তিনি ৬০ রান তুলেন, যাতে তার দল ৩০৯ রান তুলে ২১ রানের জয় তুলে নেয়। দ্বিতীয় খেলায় তিনি শূন্য রানে আউট হয় ও ইংল্যান্ড পরাজয়বরণ করে। চূড়ান্ত খেলায় তিনি স্বরূপ ধারণ করেন। ইংল্যান্ডের পক্ষে সর্বোচ্চ ৬৩ রান করে বাংলাদেশকে ২৭৮ রানে জয়ের লক্ষ্যমাত্রা দিলে চার উইকেটের জয় পায় ইংল্যান্ড ও সিরিজে ২-১ ব্যবধানে জয় পায়।
আইফোন ৭

আইফোন ৭ একটি স্মার্টফোন যা বাজারে এনেছে অ্যাপল ইনকর্পোরেটেড। এটা দশম জেনারেশনের আইফোন যা ৭ সেপ্টেম্বর, ২০১৬ তে প্রথম বাজারে অবমুক্ত করা হয় এবং ১৬ সেপ্টেম্বর, ২০১৬ তা বাজারে আসে।
অ্যাপল আইফোন ৭ স্মার্টফোনটি প্রথমে বাজারে আসে ২০১৬ এর সেপ্টেম্বরে।
আইফোন ৭ এ রয়েছে ৪.৭ ইঞ্চি টাচস্ক্রীণ ডিসপ্লে এবং ৭৫০ X ১৩৩৪ পিক্সেল রেজ্যুলেশন, যেখানে রয়েছে ৩২৬ পিপিআই।
আইফোন ৭ এ রয়েছে কোয়াড কোর অ্যাপল এ১০ ফিউশন প্রসেসর এবং ২জিবি র‌্যাম। এর সাথে সংযুক্ত অভ্যন্তরীন স্টোরেজকে পরবর্তীতে আর বাড়ানো যায় না। এতে রয়েছে ১২ মেগাপিক্সেল প্রাইমারি ক্যামেরা যেটা পিছনের দিকে অবস্থিত। আর রয়েছে ৭ মেগাপিক্সেল সম্মুখ ক্যামেরা সেলফি তোলার জন্য।
আইফোন ৭ এ রয়েছে আই অপারেটিং সিস্টেম ১০। এতে ১৯৬০মিলি অ্যাম্পিয়ার আওয়ার ব্যাটারি রয়েছে যেটা খোলা যায় না। ফোনটির মাপ হচ্ছে ১৩৮.৩০ X ৬৭.১০ X ৭.১০ (দৈর্ঘ্য X প্রস্থ X পুরুত্ব) এবং ওজন হল ১৩৮.০০ গ্রাম।
আইফোন ৭-এ একটিমাত্র সিম (জিএসএম) ব্যবহার করা যায় যেটা ন্যানো সিম। কানেকটিভিটি অপশন গুলো হল ওয়াইফাই, জিপিএস, ব্লুটুথ, এনএফসি, ৩জি এবং ৪জি। সেন্সরসমূহ হল কম্পাস ম্যাগনেটোমিটার, প্রক্সিমিটি সেন্সর, অ্যাক্সিলারোমিটার, অ্যাম্বিয়েন্ট লাইট সেন্সর, জাইরোস্কোপ এবং ব্যরোমিটার।
বাংলাদেশে এর মূল্য শুরু হয় ৭৬০০০ টাকা থেকে। আইফোন ৭ (৩২ জিবি) মূল্য ৭৬,০০০ টাকা, আইফোন ৭ (১২৮ জিবি) মূল্য ৮৭,৬৫০ টাকা এবং আইফোন ৭ (২৫৬ জিবি) মূল্য ৯৯,২৫০ টাকা।
হয়েছে, যোগ করা হয়েছে
৬টি এলমেন্টের সমন্বয়ে তৈরি লেন্স, যা আরো দ্রুত এবং উজ্জ্বল ছবি তুলতে সক্ষম৷ আর আইফোন ৭
প্লাসে পাশাপাশি দু’টি ক্যামেরা থাকছে যাতে
ওয়াইড অ্যাঙ্গেল এবং টেলিফোটো তোলা সহজ হয়।